ΓΡΑΠΤΗ ΕΡΩΤΗΣΗ P-1329/01

υποβολή: Alexandros Alavanos (GUE/NGL) προς την Επιτροπή

(25 Απριλίου 2001)

Θέμα: ΠΕΠ Αττικής και έργα αντισεισμικής προστασίας

Στο ΠΕΠ Αττικής περιλαμβάνεται ο 5ος άξονας για την αποκατάσταση των επιπτώσεων του σεισμού στην Αττική την 7/9/99. Τα 94,63 εκ. που περιλαμβάνονται στο Μέτρο 5.5 για αποκατάσταση βασικώνποδομών της αρμοδιότητας των Οργανισμών Τοπικής Αυτοδιοίκησης θεωρούνται ανεπαρκέστατα για τις ζημιές και το έργο ανασυγκρότησης που καλούνται να αναλάβουν οι δήμοι της Δυτικής Αθήνας, που βρίσκονται στο λιγότερο ανεπτυγμένο και πλέον προβληματικό τμήμα της ελληνικής πρωτεύουσας και στο χώρο τους εκδηλώθηκαν οι πλέον άγριες επιπτώσεις του καταστροφικού σεισμού.

Προτίθεται η Επιτροπή να αυξήσει τις χρηματοδοτήσεις που προβλέπονται στο Μέτρο αυτό;

Δεδομένου ότι για τους πολίτες το πιο σημαντικό είναι η ασφάλεια της περιουσίας και της ζωής τους από νέους σεισμούς, γιατί σε ελάχιστους μόνο δήμους δίνει την προτεραιότητα σε δημοτικά έργα πρόληψης όπως Προγράμματα Αντισεισμικής Οικιστικής Προστασίας, Αποκαταστάσεις Πολεοδομικού Ιστού, Οργανωμένες Μεταστεγάσεις Σεισμοπαθών, Αποκατάσταση-Κατασκευή Δικτύων, Μικροζωνικές Μελέτες, Υποστηλώσεις-Κατεδαφίσεις;

Αν στο Μέτρο 5.5, συμπληρωματικά με τις αποκαταστάσεις πλατειών, δημοτικών κτηρίων κλπ. δεν περιλαμβάνεται η ενίσχυση σε ορισμένα δημοτικά έργα πρόληψης για την εξασφάλιση των δημοτών, δεν αναλαμβάνονται έτσι σοβαρές ευθύνες από την Επιτροπή για την έλλειψη στήριξης προς τις αρχές της Τοπικής Αυτοδιοίκησης για την αποτελεσματική θωράκιση σε περίπτωση νέου σεισμού σαν κι αυτόν του 1999 που προκάλεσε δεκάδες νεκρούς και χιλιάδες κατεστραμμένες κατοικίες;

Απάντηση του κ. Barnier εξ ονόματος της Επιτροπής

(20 Ιουνίου 2001)

Στον πέμπτο άξονα προτεραιότητάς του, Επισκευή ζημιών που προκλήθηκαν από το σεισμό του 1999, το περιφερειακό επιχειρησιακό πρόγραμμα (ΕΠ) για την Αττική όσον αφορά την περίοδο 2000-2006, το οποίοπογράφηκε από το μέλος της Επιτροπής το αρμόδιο για την περιφερειακή πολιτική στις αρχές Μαΐου του έτους 2001, προβλέπει δημόσια δαπάνη 462 εκατ., εκ των οποίων 370 εκατ. αποτελεί συνδρομή του Ευρωπαϊκού Ταμείου Περιφερειακής Ανάπτυξης.

Η κατανομή του ποσού αυτού μεταξύ των διαφόρων μέτρων εμπίπτει στην αρμοδιότητα των ελληνικών αρχών, θα αναγραφεί στο συμπλήρωμα προγραμματισμού που θα καταρτιστεί από τη διοικούσα αρχή και θα εγκριθεί από την Επιτροπή παρακολούθησης ΕΠ. Πάντως, το εν λόγω ΕΠ ήδη προτείνει την ακόλουθη ενδεικτική κατανομή πόρων μεταξύ μέτρων για τη δημόσια δαπάνη:

>ΚΤΜ ΟΠΝΒΧΒ>

Ακόμη, οι ελληνικές αρχές είναιπεύθυνες για την επιλογή μεμονωμένων έργων στο πλαίσιο του πεδίου εφαρμογής του μέτρου 5.5. Το μέτρο 5.7 προβλέπει επίσης ενέργειες για τον καθαρισμό αστικών περιοχών οι οποίες έχουνποστεί ζημίες και την προετοιμασία τους για την οικοδόμηση νέων αντισεισμικών κατοικιών. Με βάση τις ισχύουσες διατάξεις, η οικοδόμηση ιδιωτικών οικιών δεν αποτελεί καθαυτή επιλέξιμη δαπάνη για τα Διαρθρωτικά Ταμεία.

Η Ευρωπαϊκή Τράπεζα Επενδύσεων (ΕΤΕπ) μπορεί επίσης να βοηθήσει τις ελληνικές αρχές με μακροπρόθεσμο δανεισμό μέχρι 1 δις για την αποκατάσταση ζημιών που προκλήθηκαν από το σεισμό του 1999 στην Αττική. Ήδη από την ΕΤΕπ έχει εγκριθεί το Δεκέμβριο του 1999 δάνειο 300 εκατ Ε, το οποίο επίσης μπορεί να χρησιμοποιηθεί για τη συγχρηματοδότηση της ανοικοδόμησης και της αποκατάστασης ιδιωτικών οικιών που επλήγησαν από το σεισμό.